South Cadburys sognekirke er dedikert sankt Thomas Becket. Den er datert til tiden mellom 1200- og 1400-tallet, men ble omfattende restaurert i 1874. Mye av inventaret er datert fra denne tiden. Taket er derimot fra 1400-tallet med englebraketter (festelabber) og utskårne framspring, og det finnes også et tidlig veggmaleri av sankt Thomas. Kirken er listet som bevaringsverdig bygning i klasse II. Poeten og satirikeren Charles Churchill var i sin tid kapellan ved kirken.